

**Ministerul Mediului, Apelor și Pădurilor**



**Agenția Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD** |

**DECIZIA ETAPEI DE ÎNCADRARE**

**PROIECT 13 FEBRUARIE 2020**

Ca urmare a solicitării de emitere a acordului de mediu adresată de **SC DELGAZ GRID SA,** reprezentată prin **Gyori Ioan**, cu sediul în municipiul Târgu Mureș, str. Pandurilor, nr. 42, etaj IV, județul Mureș, înregistrată la Agenţia pentru Protecţia Mediului Bistriţa-Năsăud cu nr*. 13229/31.10.2019*, cu ultima completare la nr. 1641/12.02.2020*,* în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 05.02.2020, **că proiectul** *Înlocuire conducte de distribuție gaze naturale și branșamente gaze naturale,* propus a fi amplasat în municipiul Bistrița, B-dul Republicii, strada Gării, strada Lalelelor, Aleea Zambilelor, strada Zimbrului, strada Liliacului, strada Romană, B-dul Decebal, strada Cuza Vodă, strada Ursului, strada Ion Slavici, strada Crinilor, strada Petru Rareș, strada Andrei Mureșanu, Aleea Tihuța, strada Colibiței, Intrarea Zorelelor, Aleea Ineu, județul Bistrița-Năsăud**, nu se supune evaluării impactului asupra mediului.**

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292/2018** privind evaluarea impactului anumitor proiecte publice și private asupra mediului, fiind încadrat în anexa nr. 2, la pct. 10, lit. i): “instalații de conducte pentru gaz și petrol și conductele pentru transportul fluxurilor de dioxid de carbon în scopul stocării geologice, altele decât cele prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-01-14#p-275167869) și la punctul 13, lit. a) “orice modificări sau extinderi, altele decât cele prevăzute la [pct. 24](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-01-14#p-275167933) din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-01-14#p-275167869) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”**.**

Proiectul propus **nu intră sub incidența**[**art. 28**](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

Proiectul propus **nu intră sub incidența prevederilor**[**art. 48**](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)**și**[**54**](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare,

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Bistrița, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

1. **Caracteristicile proiectului:**

***a)*** ***dimensiunea și concepția întregului proiect*** :

*Prin proiectul propus se dorește înlocuirea conductelor de distribuție a gazelor naturale și a branșamentelor în municipiul Bistrița, B-dul Republicii, strada Gării, strada Lalelelor, Aleea Zambilelor, strada Zimbrului, strada Liliacului, strada Romană, B-dul Decebal, strada Cuza Vodă, strada Ursului, strada Ion Slavici, strada Crinilor, strada Petru Rareș, strada Andrei Mureșanu, Aleea Tihuța, strada Colibiței, Intrarea Zorelelor, Aleea Ineu.*

*Este necesară înlocuirea rețelei existente în lungime de 3727 m conducta și a branșamentelor în lungime de 595 m, total rețea existentă 4322 m.*

*-* ***conducta*** *existentă de presiune redusă este confecționată din oțel, cu diametrul între 2’’-12’’ si este pozată subteran. Pentru conducta proiectată de distribuție gaze naturale de presiune* *redusă*, *s-a prevăzut țeavă PEHD 100, SDR 11, cu diametre cuprinse între Dn 63 mm ÷ Dn 315 mm(Dn 63 / 90 / 110 / 160 / 315 mm). Conducta se va monta subteran în domeniul public aflat în administrarea Primăriei Bistrița și va avea o lungime de 3913 m.*

*-* ***număr de branșamente*** *înlocuite: 119 bucăți, în lungime de aproximativ 595 ml; număr de branșamente proiectate: 164 bucăți.* *Branșamentele spre imobilele de locuit vor fi subterane și se vor realiza prin străpungere cu ajutorul rotopercutoarelor.*

*Organizarea execuției lucrărilor va avea următoarea succesiune tehnologică: predarea amplasamentului, achiziția de material tubular din PE 100, SDR 11, fitinguri, etc., manipularea, depozitarea și transportul materialului tubular, săparea șanțului pentru conductă, înșiruirea materialului tubular, îmbinarea țevilor prin sudură cap la cap sau prin electrofuziune, montarea conductei în șanț, astuparea șanțului conductei, curățirea conductei cu pistoane de curățire, efectuarea probelor de presiune, montarea posturilor de reglare-măsurare, întregirea instalațiilor de utilizare, recepționarea lucrărilor, cuplarea conductelor proiectate la rețeaua în funcțiune, punerea în funcțiune(PIF).*

*Lucrările vor presupune:*

*- Realizarea excavațiilor pentru șanțul de pozare pe o adâncime de aproximativ 0,9 m, având o lățime de aproximativ 25 cm;*

*- Realizarea elementelor de branșare în conducta principală de transport gaze naturale;*

*- Montarea în firide a elementelor de branșare;*

*- Branșamente spre imobilele edificate;*

*- Lucrări de îngropare/rambleiere;*

*- Lucrări de testare cu ajutorul aerului comprimat.*

*Conductele de gaz realizate din polietilenă de înalta densitate se vor monta îngropat, la o adâncime de 0,9 m, măsurată de la suprafața terenului până la generatoarea superioară a conductelor, fiind situate astfel sub nivelul de îngheț. Traseul conductei va fi unul rectiliniu, branșamentele vor fi tot rectilinii, perpendiculare pe conducta de distribuție, având panta ascendentă către capătul de branșament. Se va realiza un șanț de pozare a conductelor prin săpătura mecanizată sau manuală, în funcție de particularitățile terenului. Pământul de excavație se va așeza de o parte a șanțului, urmând ca pe fundul șanțului să se așeze un pat de nisip în grosime de aproximativ 5 cm, pe care se va așeza țeava destinată transportului de gaze naturale; deasupra acesteia se va așterne un strat subțire de nisip sau pământ mărunțit până la realizarea unui strat de aproximativ 20 cm deasupra directoarei superioare a conductei. Acesta se va compacta după ce a fost în prealabil stropit, asigurându-se o bună și uniformă așezare a solului. După compactare se va așterne o panglică din material plastic ce va avea rolul de avertizare în cazul în care pe viitor urmează a se realiza alte săpături. Se va continua așternerea și compactarea restului de sol în straturi succesive de 20-30 cm. Acesta se va așterne sub forma unui profil ușor convex deasupra șanțului de pozare, urmând să fie cilindrat până la asigurarea planeității și redobândirea morfologiei inițiale a terenului.*

*Traseul conductei urmează, de regulă, căi de acces existente. Branșamentele, la rândul lor vor urmări alei sau drumuri din interiorul proprietăților.* *La intersecția cu alte instalații (electrice, gaze, telecomunicații, etc.) se vor lua măsuri suplimentare de protecție, atât a propriei instalații cât și a celor intersectate. Se vor respecta toate condițiile și restricțiile impuse de deținătorii de rețele conform avizelor emise de aceștia.* *Tuburile de protecţie care se vor utiliza la subtraversarea drumurilor se vor executa din ţeavă de oţel, conform SR 6898/1-95, iar etanşările dintre tub şi ţeavă se vor executa cu distanţiere şi burdufuri de etanşare care posedă agrement tehnic.*

*Conducta de distribuție gaze este amplasată în intravilanul municipiului Bistrița. Suprafața de teren ocupată cu lucrările de montaj conductă este de 2161mp.*

*După punerea în funcţiune a reţelelor executate şi reîntregirea instalaţiilor de utilizare, conductele şi branşamentele de gaz care se dezafectează, după evacuarea gazelor de pe conducta care nu se recupereazǎ, se vor blinda la capete cu capace din oţel sudate. Blindarea capetelor la conductele montate subteran care se dezafectează, dar nu se recuperează, se va face cu blinduri, cu condiţia ca sudura acestora pe ţeavă să se facă pe toata circumferinţa ţevii.*

*Conductele subterane existente se vor recupera numai în cazul în care acest lucru se solicită de către autorităţile locale sau situaţia de fapt o impune (executarea reţelei noi pe traseul celei existente datorită lipsei de spaţiului de pozare) și vor fi transportate și depozitate într-un loc special amenajat la sediul firmei, de unde vor fi preluate de către un operator specializat cu care firma are încheiat contract.*

*Organizarea de șantier se va face pe terenul proprietate a Primăriei Bistrița și va ocupa o suprafață de aproximativ 150 mp. Pe platformă betonată se va amplasa un container modular care va fi utilizat ca vestiar și depozit pentru unelte și materiale mărunte. În funcție de necesități, se vor monta și 1-2 toalete ecologice. Spaţiul pentru organizarea de șantier se va amenaja astfel încât suprafaţa afectată de organizarea de şantier să fie minimă.*

***b) cumularea cu alte proiecte existente si/sau aprobate***: *în zonă nu există alte proiecte de același tip, nu are efect cumulativ;*

***c) utilizarea resurselor naturale, in special a solului, a terenurilor, a apei si a biodiversității:*** *Dintre resursele naturale se utilizează nisip, material de umplutura, apă pentru compactare în faza de construcție iar în faza de funcționare combustibil gazos (gaz metan);*

*Utilități:*

*1. Alimentare cu apă – apa folosită pentru stropire în vederea completării gradului de umiditate necesar, va fi pusă la dispoziția muncitorilor în rezervoare/recipiente de 1000 l;*

*2. Evacuarea apelor uzate – nu rezultă ape uzate;*

*3. Energie electrica – se folosește energie electrică de la generatorul propriu;*

*4. Încălzirea și prepararea apei calde menajere - nu se prepara și nici nu se folosește în procesul tehnologic apă caldă menajeră;*

***d)*** ***cantitatea si tipurile de deșeuri generate/gestionate***: -*În perioada de implementare a proiectului va rezulta pământ, care se va reutiliza ca umplutură la refacerea mediului;*

*- deșeurile de tip menajer rezultate de la personalul angajat se vor colecta selectiv și vor fi gestionate prin relaţie contractuală cu operatorul de salubritate.*

*- deșeurile din material plastic, filtre de ulei, hârtie, metale, materiale textile (lavete), electrozi, se vor depozita separat pe categorii în containere destinate depozitării acestora și vor fi valorificate prin predarea lor către un operator specializat pentru colectarea, reciclarea/reutilizarea acestora;*

*- deșeurile de la toaletele ecologice din organizarea de șantier vor fi preluate periodic de către o firmă autorizată.*

***e) poluarea si alte efecte negative***: *rezultă numai la faza de execuție a proiectului și se datorează executării săpăturilor cu ajutorul utilajelor precum și circulației mijloacelor de transport. Este posibilă dispersia particulelor sub formă de praf, producerea de zgomot și emisii de gaze de la motoarele cu ardere internă.*

***f) riscurile pentru sănătatea umană( de ex., din cauza contaminării apei sau a poluării atmosferice)***: *proiectul se implementează în intravilan, în zonă de locuit dar nu prezintă risc pentru sănătatea umană, emisia de praf și de gaze de la motoarele cu ardere internă fiind de scurtă durată.*

**2. *Amplasarea proiectelor:***

**2.1** ***utilizarea actuală şi aprobată a terenurilor:*** *conform Certificatului de Urbanism nr. 1258/13.06.2019, eliberat de Primăria municipiului Bistrița, imobilul, teren situat în intravilanul municipiului Bistrița, cu destinație căi de comunicație rutieră, incluse în Domeniul Public al municipiului Bistrița și în administrarea municipiului Bistrița-strada Gării*; *regimul economic: imobil teren cu destinația de căi de comunicație rutieră situate în zona A de impozitare. Conform PUG Bistrița, căi de comunicație rutieră.*

**2.2** ***bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** -resursele naturale (materialele de umplutura, nisip și apă) utilizate pentru realizarea proiectului sunt disponibile în zonă;

**2.3*****capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor* – proiectul nu este amplasat în zone umede, riverane, sau guri ale râurilor;

*b) zone costiere şi mediul marin* – proiectul nu este amplasat în zonă costieră sau mediu marin;

*c) zonele montane şi forestiere* *–* proiectul este amplasat în situat în intravilanul municipiului Bistrița, deci nu este amplasat în zonă montană și forestieră;

*d) arii naturale protejate de interes naţional, comunitar, internaţional* – proiectul nu este amplasat în arie naturală protejată de interes național, comunitar, internațional*;*

e) *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul nu este amplasat în niciuna din zonele enumerate mai sus*;*

f) *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – proiectul nu este amplasat într-o astfel de zonă*;*

*g) zonele cu o densitate mare a populației* – proiectul este amplasat intr-o zonă de locuit cu o densitatea mare a populației*;* impactul este redus și se manifestă doar pe perioada de implementare a proiectului;

*h) peisaje şi situri importante din punct de vedere istoric, cultural sau arheologic* – proiectul nu este amplasat în peisaje si situri importante din punct de vedere istoric, cultural și arheologic.

***3.Tipurile şi caracteristicile impactului potenţial:***

***3.1 importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:*** - impactul se manifestă numai în zona în care se realizează proiectul și numai în faza de realizare a acestuia;

**3.2 *natura impactului: -*** impact relativ redus, nesemnificativ și local, doar pe perioada execuției lucrării.

**3.*3 natura transfrontalieră a impactului: -*** proiectul nu este amplasat în apropierea zonei de frontieră;

**3.4 *intensitatea şi complexitatea impactului:*** - impactul este redus și se manifestă doar asupra factorului de mediu aer și sol și doar pe perioada execuției lucrării ;

**3.5 *probabilitatea impactului: -*** impact cu probabilitate redusă manifestat numai pe parcursul realizării investiției.

**3.6 *debutul, durata, frecvenţa şi reversibilitatea preconizate ale impactului:*** - impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii iar factorii de mediu aer și sol își vor reveni la starea inițială.

**3.7 *cumularea impactului cu impactul altor proiecte existente şi/sau aprobate:*** - nu există alte proiecte în zonă;

**3.8 *posibilitatea de reducere efectivă a impactului:***

* *efectuarea lucrărilor cu utilaje și autovehicule silențioase, performante și verificate tehnic;*
* *umectarea drumurilor de acces;*
* *menținerea curățeniei în organizarea de șantier;*
* *colectarea deșeurilor rezultate în urma executării lucrărilor într-o zonă special amenajată și predarea spre valorificare/eliminare unui operator economic autorizat;*
* *verificarea periodică a utilajelor pentru depistarea eventualelor defecțiuni;*
* *reducerea vitezei de deplasare a autovehiculelor de transport.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus nu intră sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

**Condiţii de realizare a proiectului:**

1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.

2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.

3. Deşeurile menajere vor fi depozitate şi transportate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.

4. Se interzice depozitarea necontrolată a deşeurilor (direct pe sol, etc.) cât şi incinerarea lor.

5. Pământul rezultat din săpături va fi utilizat pentru lucrări de nivelare şi de refacere a terenului.

6. Pentru realizarea lucrărilor nu se vor ocupa suprafeţe suplimentare de teren.

7. Se vor lua toate măsurile necesare pentru:

- evitarea scurgerilor accidentale de produse petroliere de la mijloacele de transport şi utilaje utilizate;

- evitarea depozitării necontrolate a materialelor folosite şi a deşeurilor rezultate;

- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).

8. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.

9. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.

10. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.

11. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.

12. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).

13. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.

14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.

15. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.

16. La finalizarea investiţiei, titularul va notifica Agenţia pentru Protecţia Mediului Bistriţa-Năsăud și Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-20), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-20), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, Calitatea Factorilor de Mediu

ing. Marinela Suciu ing. Anca Zaharia

ÎNTOCMIT, ÎNTOCMIT,

ing. Viorica Vatavului geograf Nicoleta Șomfelean

**AGENŢIA PENTRU PROTECŢIA MEDIULUI BISTRITA-NASAUD**



Adresa :STRADA Parcului, nr.20, Bistrita, Cod . 420035, Jud. Bistrita-Nasaud

E-mail: office@apmbn.anpm.ro ; Tel. 0263 224 064; Fax . 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |